b'\n_START_ARTICLE_\nMigracijos departamentas\n_START_PARAGRAPH_\nMigracijos departamentas prie Lietuvos Respublikos vidaus reikal\xc5\xb3 ministerijos (Migracijos departamentas prie LR VRM)\xc2\xa0\xe2\x80\x93 \xc4\xafstaiga prie Lietuvos Respublikos vidaus reikal\xc5\xb3 ministerijos, \xc4\xafgyvendinanti valstyb\xc4\x97s politik\xc4\x85 migracijos srityje ir aptarnaujanti \xc5\xa1ios politikos formavim\xc4\x85 ir \xc4\xafgyvendinim\xc4\x85.\n_START_SECTION_\nVeikla\n_START_PARAGRAPH_\nPagrindinis departamento veiklos tikslas\xc2\xa0\xe2\x80\x93 u\xc5\xbetikrinti viz\xc5\xb3, imigracijos, prieglobs\xc4\x8dio, Lietuvos Respublikos pilietyb\xc4\x97s proced\xc5\xabr\xc5\xb3 vykdym\xc4\x85, kelion\xc4\x97s dokument\xc5\xb3, leidim\xc5\xb3 gyventi Lietuvos Respublikoje ir kit\xc5\xb3 dokument\xc5\xb3 u\xc5\xbesienie\xc4\x8diams i\xc5\xa1davim\xc4\x85 ir laisvo asmen\xc5\xb3 jud\xc4\x97jimo principo \xc4\xafgyvendinim\xc4\x85.\n_START_SECTION_\nIstorija\n_START_PARAGRAPH_\nDepartamentas buvo \xc4\xafsteigtas 1992\xc2\xa0m., sujungus Emigracijos ir imigracijos tarnyb\xc4\x85 prie Lietuvos Respublikos vidaus reikal\xc5\xb3 ministerijos ir Pas\xc5\xb3 valdyb\xc4\x85 prie Lietuvos Respublikos vidaus reikal\xc5\xb3 ministerijos. Tai buvo statutiniais pagrindais veikianti \xc4\xafstaiga, joje dirbo vidaus tarnybos pareig\xc5\xabnai. \xc4\xaestaiga sprend\xc4\x97 asmens tapatyb\xc4\x97s dokument\xc5\xb3 i\xc5\xa1davimo, emigracijos, viz\xc5\xb3, imigracijos, prieglobs\xc4\x8dio, pilietyb\xc4\x97s, neteis\xc4\x97tos migracijos klausimus._NEWLINE_2000\xc2\xa0m. departamentas tapo civiline vie\xc5\xa1ojo administravimo \xc4\xafstaiga prie Vidaus reikal\xc5\xb3 ministerijos, o buv\xc4\x99 vidaus tarnybos pareig\xc5\xabnai\xc2\xa0\xe2\x80\x93 valstyb\xc4\x97s tarnautojais._NEWLINE_2011\xc2\xa0m. departamento vykdytos asmens tapatyb\xc4\x97s ir pilietyb\xc4\x97s patvirtinan\xc4\x8di\xc5\xb3 dokument\xc5\xb3 i\xc5\xa1davimo organizavimo funkcijos buvo perduotos Policijos departamentui prie Vidaus reikal\xc5\xb3 ministerijos. 2019 m. \xc5\xa1ios funkcijos v\xc4\x97l priskirtos Migracijos departamentui, taip pat i\xc5\xa1 Lietuvos policijos per\xc4\x97jo apskri\xc4\x8di\xc5\xb3 vyriausi\xc5\xb3j\xc5\xb3 ir rajon\xc5\xb3 policijos komisariat\xc5\xb3 Migracijos tarnybos, skyriai ir grup\xc4\x97s. Tais pa\xc4\x8diais metais departamentas \xc4\x97m\xc4\x97 i\xc5\xa1duoti tarnybinius pasus vietoj Valstyb\xc4\x97s tarnybos departamento.'